پاکستانی پنجابی ناٹک

پاکستانی پنجابی ناٹک، شاعری، ناول تے کہانی دے ٹاکرے تے پاکستان وچ پنجابی ناٹک دی ترقی دی تور دھیمی اے۔ پاکستان وچ اک طبقہ ایہوجئے لوکاں دا اے جیہڑا ڈرامے نوں مذہبی سوچ وجوں اسلام دے بنیادی اصولاں دے خلاف تصور کردا اے۔ڈاکٹر۔ کرنیل سنگھ تھند، پاکستانی پنجابی ادب دا مختصر جائزہ، پبلیکییشن بیورو، پنجابی یونیورسٹی، پٹیالا صفحہ 109پاکستان وچ پنجابی ناٹک دی تور نوں تنّ کیٹیگریاں وچّ ونڈیا جا سکدا اے۔

 سٹیج ناٹک
 ریڈیو ڈرامے
 ٹیلی ویژن سیریل/ناٹکاوہی، صفحہ 110

پاکستانی پنجابی سٹیج ناٹک جیہڑے کتاباں وچ چھپے ہوئے ملدے نیں اوہ اس طرحاں نیں:

 مصلی : میجر اسحاق محمد
 توں کون : سرمد صہبائی
 قصہ دو بھراواں دا : منیر نیازی
 مت : اختر کشمیری
 سہانا خواب : محمد نواز
 ست رنگ : نذر فاطمہ

ایہناں مولک ناٹک توں چھٹّ دوسریاں بولیاں توں پنجابی وچ ترجمہ ہو کے چھپے ناٹک وی ملدے نیں۔اوہی، صفحہ 111,112پنجابی سٹیجی ناٹک دے ٹاکرے تے ریڈیو ڈرامے ودھیرے چھپے تے نشر ہوئے نیں۔ اوہی، صفحہ 116لاہور ریڈیو سٹیشن توں اردو دے اثر ہیٹھ پنجابی ڈرامے وی نشر ہون لگ گئے۔ پنجابی وچ ریڈیو ناٹک دی چھپی پہلی کتاب ہوا دے ہوکے دے لکھاری سجاد حیدر نیں۔ سجاد حیدر نے سورج مکھی، پتن، وی لِکھے نیں۔ اس توں علاوہ عائشہ اشرف نے دھرتی دیاں ریکھاں، بدلاں دی چھاں، اشفاق احمد، فخر زمان، محمد نواز نے ریڈیو ناٹک دی رچنا کیتی۔اوہی، صفحہ 117, 118 پاکستان ٹیلی ویژن اُتے پنجابی دے جیہڑے ڈرامے دکھائے گئے نیں اوہناں وچوں صِرف دو کتابی روپ چھپ کے سامنے آئے۔ اک تاں بانو قدسیہ دے ڈرامیاں دا مجموعہ آسے پاسے اے، دوجی کتاب منو بھائی دی رچنا زنجیر اے۔ لکھاری دا ایہہ 20-25 منٹ دیاں 13 قِسطاں دا ٹی وی سیریل 3 وار ٹیلی کاسٹ ہو چکیا اے۔اوہی، صفحہ 122
سمچے پاکستانی پنجابی ناٹک وچلیاں ساریاں رچناواں خاص طور تے بھاشنی ریڈیائی پہلو نوں سامنے رکھ کے رچیاں گئیاں نیں۔ اس کرکے کچھ نوں چھڈ کے باقی سبھ دیس دی چال دے مطابق نیں۔ جو مدھکالی ادب نوں دیکھن توں اگے نہیں تُر سکے۔ایڈیٹر ڈاکٹر ہربنس سنگھ دھمان، پاکستانی پنجابی شاعری، پنجابی اکادمی، دہلی، صفحہ 10

 حوالے 

گٹھ:پنجابی ادب
گٹھ:پنجابی ناٹک